Aukštutinis Egiptas
Aukštutinis Egiptas (arab. الصعيد = al-Sa'īd) – Egipto dalis tarp dabartinio Asuano ir El-Ajaito, esančio į pietus nuo dabartinio Kairo. Šiaurinė Aukštutinio Egipto dalis tarp El-Ajaito ir Sohago kartais vadinama Viduriniu Egiptu. Nilo delta į šiaurę nuo Kairo iki Viduržemio jūros vadinama Žemutiniu Egiptu (arab. الدلتا = al-Diltā). Aukštutinis Egiptas yra įsiterpęs tarp Libijos dykumos (vakaruose) ir Rytų dykumos. Į pietus nuo jo, už pirmojo Nilo slenksčio, yra Žemutinė Nubija.